17.6.2022.
LV
Eiropas Savienības Oficiālais Vēstnesis
L 163/185
51.
Sasniedzamā iestāde (reachable party) ir iestāde: a) kurai ir uzņēmuma identifikācijas kods (BIC); b) kuru kā sasniedzamo iestādi noteicis TIPS NNK turētājs vai papildsistēma, kurai ir TIPS PS tehniskais konts; c) kura ir TIPS NNK turētāja korespondents, klients vai filiāle, vai papildsistēmas dalībnieks, vai papildsistēmas, kurai ir TIPS PS tehniskais konts, dalībnieka korespondents, klients vai filiāle; un d) kura ir adresējama, izmantojot TIPS, un var iesniegt naudas pārveduma rīkojumus un saņemt naudas pārveduma rīkojumus ar TIPS NNK turētāja vai papildsistēmas, kurai ir TIPS PS tehniskais konts, palīdzību vai tieši, ja to pilnvarojis TIPS NNK turētājs vai papildsistēma, kurai ir TIPS PS tehniskais konts. 52.
Reālā laika bruto norēķinu papildsistēmas norēķinu procedūra (real-time gross settlement ancillary system settlement procedure) jeb RTGS PS norēķinu procedūra (RTGS AS settlement procedure) ir viens no īpašiem, iepriekš noteiktiem pakalpojumiem PS pārveduma rīkojumu iesniegšanai un izpildei saistībā ar PS norēķiniem RTGS NNK, subkontos un RTGS PS tehniskajos kontos. 53.
Reālā laika bruto norēķinu papildsistēmas tehniskais konts (real-time gross settlement ancillary system technical account) jeb RTGS PS tehniskais konts (RTGS AS technical account) ir konts, ko tur PS vai ko PS vārdā savā TARGET komponentsistēmā tur CB, un ko izmanto saistībā ar RTGS PS norēķinu procedūru. 54.
Atsaukuma pieprasījums (recall request) ir RTGS NNK turētāja vai TIPS NNK turētāja ziņojums, kurā pieprasīts atmaksāt izpildītu maksājuma rīkojumu vai izpildītu zibmaksājuma rīkojumu. 55.
Nosacījumu likviditātes pārveduma rīkojums (rule-based liquidity transfer order) ir likviditātes pārveduma rīkojums, ko izraisa tas, ka: a) GNK vai RTGS NNK atlikums samazinās zem iepriekš noteiktas minimālās robežas vai pārsniedz iepriekš noteiktu maksimālo robežu; vai b) nepietiek līdzekļu, lai segtu rindā gaidošos steidzamos maksājuma rīkojumus, PS pārveduma rīkojumus vai augstas prioritātes maksājuma rīkojumus RTGS NNK. 56.
Norēķinu banku kontu grupa (settlement bank account group) ir RTGS NNK un/vai subkontu saraksts, kas izveidots papildsistēmas, kura izmanto RTGS PS norēķinu procedūras, norēķinu vajadzībām. 57.
Norēķinu banka (settlement bank) ir RTGS NNK turētājs, kura RTGS NNK vai subkontu izmanto, lai izpildītu PS, kura izmanto RTGS PS norēķinu procedūras, iesniegtos PS pārveduma rīkojumus. 58.
Apturēšana (suspension) ir īslaicīga dalībnieka tiesību un pienākumu ierobežošana uz laiku, ko nosaka dalībnieka CB. 59.
TARGET konts (TARGET account) ir jebkurš TARGET komponentsistēmā atvērts konts. 60.
TARGET komponentsistēma (TARGET component system) ir jebkura CB sistēma, kas ir TARGET sastāvdaļa. 61.
TARGET koordinators (TARGET coordinator) ir persona, ko ieceļ ECB, lai katru dienu nodrošinātu TARGET operacionālo pārvaldīšanu, veiktu un koordinētu aktivitātes ārkārtas situācijās un koordinētu informācijas izplatīšanu dalībniekiem. 62.
TARGET zibmaksājumu norēķinu (TIPS) papildsistēmas norēķinu procedūra (TARGET Instant Payment Settlement (TIPS) ancillary system settlement procedure) jeb TIPS PS norēķinu procedūra (TIPS PS settlement procedure) ir iepriekš noteikts pakalpojums likviditātes pārveduma rīkojumu un zibmaksājuma rīkojumu iesniegšanai un izpildei saistībā ar PS norēķiniem TIPS NNK un TIPS PS tehniskajos kontos. 63.
TARGET zibmaksājumu norēķinu (TIPS) papildsistēmas tehniskais konts (TARGET Instant Payment Settlement (TIPS) ancillary system technical account) jeb TIPS PS tehniskais konts (TIPS PS technical account) ir konts, ko tur PS vai ko PS vārdā savā TARGET komponentsistēmā tur CB, un ko PS izmanto zibmaksājumu vai gandrīz zibmaksājumu veikšanai savā uzskaitē. 64.
TARGET norēķinu pārvaldnieks (TARGET settlement manager) ir Eurosistēmas CB iecelta persona, kas pārrauga šīs CB TARGET komponentsistēmas darbību. 65.
TARGET2 vērtspapīriem (TARGET2-Securities; T2V) ir aparatūra, programmatūra un visi pārējie tehniskās infrastruktūras komponenti, ar kuru palīdzību Eurosistēma sniedz CVD un Eurosistēmas CB pakalpojumus, kas nepieciešami, lai neitrāli un bez robežām veiktu vērtspapīru norēķinus saskaņā ar piegādes pret samaksu principu, izmantojot centrālās bankas naudas līdzekļus. 66.
TARGET tehniskā kļūda (technical malfunction of TARGET) ir jebkāds bojājums vai kļūda tehniskajā infrastruktūrā un/vai datorsistēmās, kuras izmanto attiecīgā TARGET komponentsistēma, vai jebkurš cits notikums, kas liedz izpildīt un pabeigt naudas pārveduma rīkojumu apstrādi attiecīgajā TARGET komponentsistēmā saskaņā ar šīs pamatnostādnes attiecīgajām daļām.